Държавен вестник, бр. 12, 2026 г., стр. 109

БРОЙ  12	
Д Ъ Р Ж А В Е Н  В Е С Т Н И К 	
СТР.  109  
визуализацията на реални работни ситуации и улеснява усвояването на ключови знания и умения в 
хотелиерската дейност. 
Също така в кабинета е добре да бъдат налични специализирани софтуерни продукти, използвани 
в реалната практика на хотелиерството – като системи за резервации и управление на дейности в местата 
за настаняване. Това дава възможност обучаемите да се запознаят с дигиталните инструменти, използвани 
в съвременната хотелска индустрия. 
Допълнителните учебни ресурси включват визуални материали – постери, схеми, карти и ролеви 
материали, които онагледяват структурата на хотел, комуникационните потоци и стандартите за хигиена 
и обслужване. На разположение трябва да бъдат и примерни документи, използвани в ежедневната работа 
на хотелския персонал, като регистрационни форми, резервационни бланки, клиентски сметки и др. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Практическото обучение по професията „Хотелиерство“ се провежда в специално оборудван 
кабинет или учебна зала, която създава среда, максимално доближаваща се до реални условия в местата 
за настаняване, включително и достъпна среда за хора с намалена подвижност. Пространството трябва да 
бъде добре осветено, проветрено и климатизирано, с достатъчно площ за свободно движение и 
организиране на практически дейности. Необходимо е залата да разполага с постоянна интернет връзка и 
добра акустика, за да се осигури ефективна комуникация и работа в екип. 
Учебната зала следва да бъде разделена на зони, които отразяват основните функции в 
хотелиерството. В зоната, предназначена за преден офис/рецепция, се тренират уменията за обслужване 
на гости, включително и достъпна среда за хора с намалена подвижност, работа със софтуер за резервации 
и водене на административна документация. В зоната, свързана с хигиената и поддръжката на стаите, се 
осъществява практическо обучение по почистване, зареждане с консумативи и поддържане на хотелската 
стая. В зоната за комуникация и обслужване се провеждат ролеви игри и симулации на взаимодействие с 
гости и между различни отдели в места за настаняване, като се развиват умения за екипна работа и 
обслужване на високо ниво. 
Кабинетът трябва да предоставя възможности за използване на учебни ресурси, като формуляри, 
казуси, обучителни видеа и презентации, както и материали, свързани с хотелската практика, които 
подпомагат усвояването на знанията и формирането на професионални умения в контекста на 
съвременното хотелиерство. 
Кабинетът за обучение трябва да осигурява физически достъпна среда, включително архитектурна 
и функционална пригоденост за лица с намалена подвижност в съответствие с изискванията за равен 
достъп до образователния процес. 
Алтернативни бази: 
Практическото обучение може да се осъществява в работещи места за настаняване, при наличието 
на договор и спазване на всички изисквания за безопасност и ефективна учебна среда.  
6. Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от професионално 
направление „Туризъм“ от областта на висше образование „Социални, стопански и правни науки“ 
съгласно Класификатора на областите на висше образование и професионалните направления, приет с 
Постановление № 125 от 2002 г. на Министерския съвет (ДВ, бр. 64 от 2002 г.), съответстващи на 
професията. 
Учителска длъжност по учебен предмет или модул от професионалната подготовка може да се заема 
и от лица със завършено висше образование по съответната специалност и без професионална 
квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и професионалните 
направления, могат да преподават лица без висше образование и без придобита професионална 
квалификация „учител“, ако са придобили съответната професионална квалификация при условията и по 
реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране на 
професионалните си знания, умения и компетентности. 
359